b"\n_START_ARTICLE_\nFont de l'Estany\n_START_SECTION_\nDescripci\xc3\xb3\n_START_PARAGRAPH_\nEspai urbanitzat amb un parc infantil i una zona de p\xc3\xadcnic, on trobem una font on afloren les aig\xc3\xbces subterr\xc3\xa0nies. La font, pr\xc3\xb2piament dita, consta d'una gran pedra d'un 2 m. d'amplada per 70 cm. d'al\xc3\xa7ada. A la part central de la font apareixen tres cares d'animals fant\xc3\xa0stics amb grans boques, a trav\xc3\xa9s de les quals brolla l'aigua. Actualment nom\xc3\xa9s hi ha un brollador de ferro a la boca de la cara central i les altres dues funcionen com a elements decoratius. Els laterals estan decorats amb unes sanefes amb relleus amb motius florals. La pica de la font tamb\xc3\xa9 \xc3\xa9s de pedra i no presenta cap particularitat especial.\n_START_SECTION_\nHist\xc3\xb2ria\n_START_PARAGRAPH_\nAquesta font est\xc3\xa0 documentada des del 1222 i pertanyia al terme de Fluvi\xc3\xa0. El 1609 es netej\xc3\xa0, en un primer intent de recuperaci\xc3\xb3. El 1816 s'amplia el pou, s'esculpeixen els brolladors i es construeix la pir\xc3\xa0mide decorativa del darere. La darrera intervenci\xc3\xb3, ja al segle XXI, ha habilitat l'espai com a zona d'esbarjo."